《陪诸公瀛洲胜会 其三 呈赵类庵少宗伯》
明代·湛若水

清献本狷介，琴鹤适相随。峻洁殊绝俗，家风君独追。

昔予与宗伯，内馆日徘徊。因兹契衷素，卓然出风埃。

何其廿载下，共把金陵杯。杯到莫停手，有诏行当回。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。